Oltenii au condus cu 1-0 după reușita lui Avram din minutul 4, dar s-au văzut egalați pe final, în minutul 84, din penalty.

Aflat la primul meci de la revenirea la olteni, Florin Costea a intrat după pauză și a irosit o ocazie imensă, singur cu portarul, chiar înainte ca echipa din Turnu Măgurele să izbutească egalarea.

Scandal cu fanii

Ultrașii din Peluza Sud '97, cei care boicotează meciurile de pe teren propriu, nemulțumiți de "exilul" la Severin, au făcut o deplasare numeroasă pentru acest meci. Aproximativ 1.500 de craioveni au făcut deplasarea la Turnu Măgurele, însă aceștia au intrat în conflict cu forțele de ordine.

De unde a plecat totul? Suporterii alb-albaștrilor l-au înjurat copios pe Liviu Dragnea, scandând și obsenități la adresa PSD-ului, partidul aflat la guvernare. Intervenția forțelor de ordine nu s-a lăsat mult așteptată, iar jandarmii nu le-au permis ultrașilor să intre în stadion, informează surse GSP.ro.

Turris Turnu Măgurele, echipă care luptă pentru promovarea în Liga a 2-a și viitoarea adversară a Rapidului din "16-imile" Cupei, e condusă de Valentin Dragnea, fiul liderului PSD.

Vezi și: EXCLUSIV Mititelu a rupt tăcerea » Ce a spus despre plecările lui Napoli, Fane Stoica și jocurile de culise din Liga 3: "Fiul lui Dragnea să nu mai umble cu d-astea!"